《赠胡韶先》
清代·陈恭尹

匡庐归路不盈旬，岭外山川久寄身。一叹未忘投笔日，十年长作曳裾人。

篇章每夺词流气，甲子唯书酒国春。生岁同君馀亦似，少来多难老来贫。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。